Ideell forening skal ha brukt bistandspenger på biler, kniver og ferie til Maldivene. «Grovt bedrageri», mener statsadvokat.
To personer i en ideell forening har bedratt staten for 47 millioner kroner, mener Økokrim. Direktørens advokat avviser alle beskyldninger om bedrageri.  I januar 2022 gikk direktøren og styrelederen i analysefirmaet Rhipto Rapid Response inn i Klima- og miljødepartementet.  Der ble han pågrepet av Økokrim og siktet for grovt bedrageri.  Nå mener Økokrim de har nok bevis for å få ham dømt i retten.  I tiltalen mot Rhipto-direktøren hevder Økokrim at han har:  Økokrim mener bedrageriet er grovt fordi det har ført til betydelig økonomisk skade, foregått over lengre tid og hatt et systematisk preg.  Det er også tatt ut tiltale mot et styremedlem i foreningen. Økokrim mener han har medvirket til grovt bedrageri.  Den tiltalte direktøren nekter straffskyld.  – Min klient avviser fullstendig beskyldninger om bedrageri, skriver hans advokat Fredrik Berg i en tekstmelding til Aftenposten.  Brukte pengene på hytte, våpen og eksotisk ferie Over en femårsperiode fikk foreningen Rhipto utbetalt 56,9 millioner kroner av to departementer: Utenriksdepartementet (UD) og Klima- og miljødepartementet (KLD).  Økokrim mener 9 millioner kroner av dette er rent private kostnader, som ikke hadde noe med bistandsprosjektene til foreningen å gjøre.  Blant de private kostnadene er:  Økokrim mener kjøpet av hytten er «selvvasking».  Bedratt for 47 millioner kroner  Mesteparten av tilskuddsmidlene gikk til foreningens prosjekter. Likevel mener Økokrim at nesten hele den totale utbetale summen fra departementene må regnes som bedrageri.  Totalt er det da snakk om over 47 millioner kroner. – Alle betalingene som vi mener er gjort på bakgrunn av bedrageri, er lagt sammen og blir regnet som en del av bedrageriet, sier statsadvokat Henrik Horn. Økokrim mener alle utbetalingene fra departementene, bortsett fra den aller første som ble gitt på bakgrunn av et budsjett, er gitt på bakgrunn av uriktige opplysninger fra foreningens direktør.  – Han opplyste i halvårlige og årlige prosjektregnskap og på andre måter at faktiske utgifter i anledning prosjektet var vesentlig høyere enn realiteten, skriver Horn i tiltalen.  Selv mener Rhipto-direktøren at han har sitt på det tørre.  Avviser Økokrims beskyldninger – UD og KLD har bestilt og fått levert et omfattende arbeid av høy kvalitet. Programmene var operativt rettet i nært samarbeid med FN og Interpol, skriver advokat Fredrik Berg.  Dette gjenspeiles i prosjektenes kostnader. På bakgrunn av dette mener han Økokrims beskyldning om at departementene er bedratt, er feil.  – Våre bevis til støtte for dette, vil vi fremme for retten.  Rasmus Woxholt er advokaten til den andre tiltalte. Han har ikke besvart Aftenpostens henvendelser.  Rettssaken mot direktøren og styremedlemmet starter 6. mai i Oslo tingrett. Det er satt av 5 uker til den.
Økokrim mener ledere i firmaet Rhipto bedro staten for 47 millioner. De skal ha hvitvasket penger og forfalsket dokumenter.  To tiltalte nekter skyld. De mener pengene er brukt til å levere høykvalitetsarbeid i prosjekter. Rettssaken starter 6. mai. Det er satt av fem uker til saken.